# OBAVIJESTI I UPUTE KANDIDATIMA

Javni natječaj za prijam u službu na neodređeno vrijeme u Jedinstveni upravni odjel Općine Brestovac, na radno mjesto: referent- komunalni redar -1 izvršitelj/ica, objavljen je u „Narodnim novinama“-Oglasni dio, br. 96/23 od 23.08.2023. godine.

Rok za predaju prijava je osam dana od dana objave u Narodnim novinama te se predaju zaključno s 31. kolovoza 2023.godine.

## OPIS POSLOVA

Opis poslova za radno mjesto referent-komunalni redar utvrđen je temeljem Pravilnika o unutarnjem redu Jedinstvenog upravnog odjela Općine Brestovac (Službeni glasnik Općine Brestovac broj 5/2020 ) i to kako slijedi:

|  |  |  |  |
| --- | --- | --- | --- |
| 1. **REFERENT – KOMUNALNI REDAR** | | | Broj izvršitelja: 1 |
| **OSNOVNI PODACI O RADNOM MJESTU** | | | |
| KATEGORIJA | POTKATEGORIJA | RAZINA | KLASIFIKACIJSKI RANG |
| III. | REFERENT | - | 11. |
| **OPIS POSLOVA RADNOG MJESTA** | | | |
| OPIS POSLOVA I ZADATAKA | | | POSTOTAK VREMENA |
| -obavlja nadzor nad primjenom Zakona o komunalnom gospodarstvu, odluka i akata kojima se regulira komunalni red, izdaje rješenja i druge akte kojima naređuje fizičkom i pravnim osobama radnje u svrhu održavanja komunalnog reda te vodi evidencije poduzetih radnji u postupku nadzora nad komunalnim redom u Općini | | | 25% |
| -vodi upravni postupak, rješava i potpisuje rješenja u upravnim stvarima iz područja komunalnog reda, izriče novčane kazne, mjere upozorenja i druge prekršajne sankcije, predlaže pokretanje prekršajnog postupka iz nadležnosti komunalnog redara | | | 20% |
| vrši nadzor nad provođenjem odluka iz djelokruga veterinarstva i higijeničarske službe, agrotehničkih mjera, dimnjačarskih poslova, komunalnog gospodarstva i dr. općih akata koje donosi lokalna samouprava | | | 15% |
| -prati zakonske i druge propise u kojima je propisana nadležnost komunalnog redara, poljoprivrednog i prometnog redara te osigurava njihovu primjenu u suradnji sa neposredno nadređenim pročelnikom | | | 10% |
| -nadzire rad fizičkih i pravnih osoba kojima je povjerena usluga obavljanja komunalnih djelatnosti, kontrolira korištenje javnih površina, kontrolira poštivanje odluke o radnom vremenu ugostiteljskih objekata i trgovina | | | 10% |
| -obavlja nadzor nad održavanjem čistoće i odvozom komunalnog otpada, pražnjenjem zelenih otoka i rad reciklažnog dvorišta | | | 5% |
| -vodi evidencije komunalne infrastrukture, koordinira radom zimske službe, kontrolira ukope na grobljima u Općini i dr. | | | 5% |
| -obavlja druge stručne, opće i tehničke poslova iz svog djelokruga ili poslove po nalogu pročelnika | | | 10% |

## PODACI O PLAĆI

Na za određivanje visine plaće **Referenta - komunalnog redara** primjenjuju se odredbe:

- Zakona o službenicima i namještenicima u lokalnoj i područnoj (regionalnoj) samoupravi (Narodne novine, broj 86/08, 61/11,4/18 i 112/19),

- Zakona o plaćama u lokalnoj i područnoj (regionalnoj) samoupravi (NN, broj: 28/10i 10/23),

- Odluke o koeficijentima za obračun plaće službenika i namještenika (Službeni glasnik Općine Brestovac broj 6/2020, 8/2020 i 2/2023 ) Bruto plaću radnog mjesta:

**Referenta - komunalnog redara** čini umnožak koeficijenta složenosti poslova radnog mjesta koji iznosi 1,30 i osnovice za izračun plaće koja iznosi 594,00 eura, uvećano za 0,5% za svaku navršenu godinu radnog staža.

## PRETHODNA PROVJERA ZNANJA I SPOSOBNOSTI -TESTIRANJE KANDIDATA

* 1. *Povjerenstvo za provedbu javnog natječaja*

Javni natječaj provodi Povjerenstvo za provedbu javnog natječaja koje obavlja sljedeće poslove:

* + - utvrđuje koje su prijave na natječaj pravodobne i potpune,
    - utvrđuje listu kandidata prijavljenih na natječaj koji ispunjavaju formalne uvjete propisane natječajem,
    - kandidate s liste poziva na prethodnu provjeru znanja i sposobnosti,
    - provodi postupak provjere znanja i sposobnosti,
    - podnosi izvješće o provedenom postupku, uz koje prilaže rang listu kandidata prema ukupnom broju ostvarenih bodova, s obzirom na rezultate provedene provjere znanja i sposobnosti .
  1. *Prijave kandidata koji se ne upućuju u daljnji postupak*

Urednom prijavom smatra se prijava koja sadrži sve podatke i priloge navedene u javnom natječaju.

Osobe koje nisu podnijele pravodobnu i urednu prijavu ili ne ispunjavaju formalne uvjete iz javnog natječaja, ne smatraju se kandidatima prijavljenim na javni natječaj te će o tome primiti pisanu obavijest u kojoj će se navesti razlozi zbog kojih se ne smatraju kandidatom prijavljenim na natječaj. Protiv navedene obavijesti osoba nema pravo podnošenja pravnog lijeka.

* 1. *Prethodna provjera znanja i sposobnosti kandidata*

Prethodnoj provjeri znanja i sposobnosti kandidata mogu pristupiti samo kandidati koji ispunjavaju formalne uvjete iz javnog natječaja. Za kandidata koji ne pristupi prethodnoj provjeri znanja i sposobnosti smatrat će se da je povukao prijavu na javni natječaj i više se neće smatrati kandidatom.

Prethodna provjera znanja i sposobnosti kandidata obavlja se putem:

* + - pisanog testiranja i
    - intervjua.

Intervju se provodi samo s kandidatima koji su ostvarili najmanje 50 % ukupnog broja bodova na pisanom testiranju.

# Poziv na prethodnu provjeru znanja i sposobnosti odnosno mjesto i vrijeme održavanja prethodne provjere znanja i sposobnosti kandidata bit će objavljeni najkasnije pet (5) dana prije održavanja prethodne provjere znanja na službenoj web-stranici Općine Brestovac: www.brestovac.hr i na oglasnoj ploči Općine Brestovac.

* 1. *Pravila testiranja*

Prethodnoj provjeri znanja i sposobnosti mogu pristupiti samo kandidati koji ispunjavaju formalne uvjete iz javnog natječaja. Kandidat koji ne pristupi prethodnoj provjeri znanja i sposobnosti smatrat će se da je povukao prijavu na javni natječaj i više se neće smatrati kandidatom.

Kandidati koji nisu podnijeli pravovremenu i urednu prijavu ili koji ne ispunjavaju formalne uvjete iz javnog natječaja, ne smatraju se kandidatima prijavljenim na javni natječaj te će o tome primiti pisanu obavijest.

Po dolasku na prethodnu provjeru od kandidata će se zatražiti predočenje odgovarajuće važeće identifikacijske isprave (osobne iskaznice, putovnice, vozačke dozvole ili drugog odgovarajućeg dokumenta na kojem se nalazi fotografija kandidata) na temelju koje se nedvojbeno može utvrditi identitet kandidata. Kandidati koji ne mogu dokazati identitet neće moći pristupiti pisanom testiranju.

Po utvrđivanju identiteta, kandidatima će biti podijeljena pitanja za pisanu provjeru znanja (pisano testiranje).

Pisano testiranje traje maksimalno 60 minuta.

Kandidati su se dužni pridržavati utvrđenog vremena i rasporeda pisanog testiranja.

# Za vrijeme provjere znanja i sposobnosti u prostoriji u kojoj se obavlja pisano testiranje nije dopušteno:

* koristiti se bilo kakvom literaturom, odnosno bilješkama,
* koristiti mobitel ili druga komunikacijska sredstva,
* napuštati prostoriju u kojoj se odvija provjera znanja,
* razgovarati s ostalim kandidatima,
* na bilo koji način ometati koncentraciju ostalih kandidata.

Kandidati koji se ponašaju neprimjereno ili koji prekrše jedno od gore navedenih pravila biti će udaljeni s testiranja, a njihov rezultat neće se bodovati te će se smatrati da su povukli prijavu na natječaj.

Nakon završetka pisanog testiranja kandidati će biti obaviješteni o vremenu objave rezultata testiranja te o terminu intervjua s Povjerenstvom.

Intervju se provodi samo s kandidatima koji su ostvarili najmanje 50% bodova iz pisanog testiranja.

Povjerenstvo kroz intervju s kandidatima utvrđuje: **interese, profesionalne ciljeve i motivaciju kandidata za rad** u Općini Brestovac. **Rezultati intervjua boduju se od 1 do 10 bodova.**

Nakon provedene prethodne provjere znanja i sposobnosti, Povjerenstvo sastavlja Izvješće o provedenom postupku i utvrđuje rang- listu kandidata prema ukupnom broju ostvarenih bodova na pisanom testiranju i intervjuu te isto dostavlja općinskom načelniku.

Načelnik za izabranog kandidata donosi rješenje o prijmu u službu koje se dostavlja svim kandidatima prijavljenim na javni natječaj. Izabrani kandidat mora dostaviti uvjerenje o zdravstvenoj sposobnosti po obavijesti o izboru, a prije donošenja rješenja o prijmu u službu.

Svi kandidati prijavljeni na javni natječaj imaju pravo uvida u rezultate provedenog postupka. Kandidat koji nije zadovoljan rješenjem o prijmu u službu izabranog kandidata može izjaviti žalbu općinskom načelniku Općine Brestovac.

* 1. *Pravni i drugi izvori za pripremanje kandidata za testiranje:*
* Ustav Republike Hrvatske (NN, broj: 85/10.- pročišćeni tekst i 5/14.)
* Zakon o komunalnom gospodarstvu ("Narodne novine", broj 26/03 – pročišćeni tekst, 82/04, 178/04 i 38/09, 79/09, 49/11, 144/12, 147/14 i 36/15)
* Zakon o lokalnoj i područnoj (regionalnoj) samoupravi (NN, broj:19/13. - pročišćeni tekst, 137/15. - ispravak i 123/17.)
* Zakon o građevinskoj inspekciji ("Narodne novine", broj 153/13)
* Zakon o održivom gospodarenju otpadom ("Narodne novine", broj 94/13)
* Zakon o cestama (Narodne novine", broj 84/11, 22/13, 54/13,148/13 i 92/14)
* Odluka o komunalnom redu Općine Brestovac ("Službeni glasnik Općine Brestovac", broj 5/2014, 6/2014 i 1/2018)
* Zakon o općem upravnom postupku ("Narodne novine", broj 47/09)
* Statut Općine Brestovac (Službeni glasnik Općine Brestovac“,broj 2/2018 )

Izrazi koji su korišteni u ovoj obavijesti, a imaju rodno značenje, bez obzira da li su korišteni u muškom ili ženskom rodu, odnose se na jednak način na muški i ženski rod

# OPĆINA BRESTOVAC

**Povjerenstvo za provedbu javnog natječaja**

**Predsjednik**

## Dostaviti:

* + *Službena web-stranica Općine Brestovac, www.brestovac.hr, na objavu*
  + *Pismohrana, ovdje*